CELEX: 52017DP0292
Language: lt
Date: 1499212800000
Title: Europos Parlamento sprendimas neprieštarauti 2017 m. birželio 19 d. Komisijos deleguotajam reglamentui, kuriuo pakeičiami Europos Parlamento ir Tarybos reglamento (EB) Nr. 861/2007, nustatančio Europos ieškinių dėl nedidelių sumų nagrinėjimo procedūrą, I, II, III ir IV priedai (C(2017)03982 – 2017/2748(DEA))

19.9.2018   
            
            
               LT
            
            
               Europos Sąjungos oficialusis leidinys
            
            
               C 334/232
            
         
      P8_TA(2017)0292
      Neprieštaravimas deleguotajam aktui: Europos ieškinių dėl nedidelių sumų nagrinėjimo procedūra
      Europos Parlamento sprendimas neprieštarauti 2017 m. birželio 19 d. Komisijos deleguotajam reglamentui, kuriuo pakeičiami Europos Parlamento ir Tarybos reglamento (EB) Nr. 861/2007, nustatančio Europos ieškinių dėl nedidelių sumų nagrinėjimo procedūrą, I, II, III ir IV priedai (C(2017)03982 – 2017/2748(DEA))
      (2018/C 334/31)
      
         Europos Parlamentas,
      
                  —
               
               
                  atsižvelgdamas į Komisijos deleguotąjį reglamentą (C(2017)03982),
               
            
                  —
               
               
                  atsižvelgdamas į Komisijos 2017 m. birželio 19 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,
               
            
                  —
               
               
                  atsižvelgdamas į Teisės reikalų komiteto 2017 m. birželio 22 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2007 m. liepos 11 d. Europos Parlamento ir Tarybos reglamentą (EB) Nr. 861/2007, nustatantį Europos ieškinių dėl nedidelių sumų nagrinėjimo procedūrą (1), su pakeitimais, padarytais Europos Parlamento ir Tarybos reglamentu (ES) 2015/2421 (2), ir visų pirma jo 26 straipsnį ir 27 straipsnio 5 dalį,
               
            
                  —
               
               
                  atsižvelgdamas į Teisės reikalų komiteto rekomendaciją dėl sprendimo,
               
            
                  —
               
               
                  atsižvelgdamas į Darbo tvarkos taisyklių 105 straipsnio 6 dalį,
               
            
                  —
               
               
                  atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2017 m. liepos 4 d., nebuvo pareikšta prieštaravimų,
               
            
                  A.
               
               
                  kadangi Reglamento (EB) Nr. 861/2007 prieduose pateikiamos formos, naudotinos siekiant palengvinti jo taikymą;
               
            
                  B.
               
               
                  kadangi Reglamentas (EB) Nr. 861/2007 buvo iš dalies pakeistas Reglamentu (ES) 2015/2421, kuris bus taikomas nuo 2017 m. liepos 14 d.; kadangi Europos ieškinių dėl nedidelių sumų nagrinėjimo procedūros pakeitimai turėtų būti atspindėti nurodytose prieduose pateiktose formose;
               
            
                  C.
               
               
                  kadangi Reglamento (EB) Nr. 861/2007 I–IV priedus būtina pakeisti ir kadangi nauji I–IV priedai turėtų būti taikomi tuo pat metu kaip ir Reglamentas (ES) 2015/2421;
               
            
                  D.
               
               
                  kadangi Reglamento (EB) Nr. 861/2007 pakeitimai bus pradėti taikyti nuo 2017 m. liepos 14 d., taigi deleguotasis reglamentas turėtų įsigalioti 2017 m. liepos 14 d.;
               
            
               
                  1.
               
               
                  pareiškia, kad neprieštarauja deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 199, 2007 7 31, p. 1.
      
         (2)  OL L 341, 2015 12 24, p. 1.